2015. gada 13. oktobrī Rīkojums Nr. 630

Rīgā (prot. Nr. 54  17. §)

**Par valstij piekrītošā dzīvokļa īpašuma Nr. 24 Krišjāņa Valdemāra ielā 4, Daugavpilī, nodošanu Daugavpils pilsētas pašvaldības īpašumā**

1. Saskaņā ar Publiskas personas mantas atsavināšanas likuma 45. panta pirmo daļu Valsts ieņēmumu dienestam nodot bez atlīdzības Daugavpils pilsētas pašvaldības īpašumā valstij piekrītošo dzīvokļa īpašumu Nr. 24 (nekustamā īpašuma kadastra Nr. 0500 900 6859) Krišjāņa Valdemāra ielā 4, Daugavpilī, kopā ar 337/30378 domājamām daļām no kopīpašumā esošās būves (būves kadastra apzīmējums 0500 001 6705 001) un zemes vienības (zemes vienības kadastra apzīmējums 0500 001 6705) pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Vienlaikus ar īpašuma tiesību nostiprināšanu zemesgrāmatā uz Daugavpils pilsētas pašvaldības vārda dzēst zemesgrāmatas nodalījuma II daļas 2. iedaļā (ieraksts Nr. 1.1.) aizlieguma atzīmi, ka nekustamais īpašums atzīts par bezmantinieku mantu un piekrīt valstij.

Ministru prezidente Laimdota Straujuma

Vides aizsardzības un reģionālās

attīstības ministrs Kaspars Gerhards